Cuneiform Tablet CCT 2 16b-17a (BM 113377)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na PUZUR₄-a-šur qí-bi-ma um-ma il₅-we-da-ku-ma ta-áš-pu-ra-am um-ma a-ta-ma mì-ma e-zi-ba-ku-ni me-eḫ-ra-am lá-pì-it-ma šé-bi₄-lam me-eḫ-ra-am e-na-a-šur na-áš-a-kum ù a-šu-mì a-mu-tim ša ta-áš-pu-ra-ni u₄-ma-a-ma a-šur-du-ri a-na tur₄-ḫu-mì-it a-ša-pá-ar-ma ù a-na-ku a-dí 2 u₄-me ú-ṣí-ma šu-ma qá-tí i-ṣa-ba-sí za-ku-ú-sà a-ša-pá-ra-kum a-ma-kam 2 u₄-me lá ta-ḫa-da-ar ša sí-kà-tim za-ki-ma ḫa-ra-kà a-li-ik a-bi a-ta a-šar ú-zu-a ta-ša-me-ù té-er-ta-kà li-li-kam